SAPPE บวกเกือบ 5% ราคาสูงสุดในรอบ 1 ปี 8 เดือน
SAPPE บวกเกือบ 5% ราคาสูงสุดในรอบ 1 ปี 8 เดือน ล่าสุด ณ เวลา 10.15 น. ราคาอยู่ที่ 37.50 บาท บวก 1.75 บาท หรือ 4.90% สูงสุดที่ 38.50 บาท ต่ำสุดที่ 35.75 บาท มูลค่าซื้อขายที่ 111.04 ล้านบาท โบรกฯ แนะ “ซื้อ” ชูเป้า 39.50 บ. มองรายได้เพิ่มขึ้นจากกิจการในตปท.
27 ต.ค. 2559

ผู้สื่อข่าวรายงานว่า ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 10.15 น. ราคาอยู่ที่ 37.50 บาท บวก 1.75 บาท หรือ 4.90% สูงสุดที่ 38.50 บาท ต่ำสุดที่ 35.75 บาท มูลค่าซื้อขายที่ 111.04 ล้านบาท 

ด้าน บล.เคจีไอ ระบุในบทวิเคราะห์ แนะนำซื้อ SAPPE  โดยให้ราคาเป้าหมายที่ 39.50 บาท (อิงจาก P/E ที่ 24x คิดเป็น PEG ที่ 0.9x) เท่ากับ P/E ระยะยาวได้แก่ 1.) การฟื้นตัวของธุรกิจ ซึ่งมาจากจีนและอินโดนีเซียเป็นหลัก 2.) การตั้ง JV ในจีนเพื่อเพิ่มเอเย่นต์ และสร้างการเติบโตในปีหน้า 3.) ROE &gt;22% และ 4.) มีฐานะเงินสดสุทธิ ซึ่งจะช่วยสร้างโอกาสในการทำดีล M&amp;A ในอนาคต คาดว่ากำไรจะโต 26% CAGR ในอีก 3 ปีข้างหน้าจากรายได้ที่เพิ่มขึ้นของกิจการในต่างประเทศ ในขณะที่คาดว่า All CoCo จะช่วยสร้างกำไรให้บริษัท 3% ในปี 2018